Document ID: /roh_data/filtered/fineweb-2-filterrobots_roh.jsonl.gz/53546

Sco la regenza grischuna communitgescha duai vegnir sa concentrà sin ils segments economia, sanadad e traffic. Tar las relaziuns commerzialas duai vegnir introducì in barat d'infurmaziuns per promover la collavuraziun en l'economia privata.
Plinavant duai il servetsch da salvament en la regiun vegnir meglierà sco er las purschidas dal traffic public. Er vulan ils politichers tschertgar soluziuns per il traffic da transit. Per far quai vulan ils represchentants dal Grischun e da la Lumbardia sa scuntrar regularmain.
RR novitads 10:00